ระหว่างเดินไปซื้อไก่ทอดที่ร้านแห่งหนึ่งเห็นสุนัขนอนอยู่ข้างๆโต๊ะที่ร้านไก่ทอดแต่พอใกล้จะถึงมันก็เดินไปที่อื่นแล้ว พอจะจ่ายเงินได้เผลอทำกระเป๋าเงินตกตรงที่สุนัขมันนอนพอดี ตอนที่ก้มไปหยิบก็ไม่ได้คิดอะไรแล้วก็ใช้มือที่ยังไม่ได้ล้างหยิบไก่ทอดมาทาน แล้วก็มากังวลทีหลังว่าถ้าสุนัขมันมีเชื้อพิษสุนัขบ้าจะเป็นอะไรไหม แล้วถ้ามือที่จับกระเป๋าเงินที่ก็ตกแล้วไปจับโทรศัพท์กับหูฟังอีกจะมีเชื้อไปติดที่สิ่งของเหล่านั้นด้วยไหมคะ เคยอ่านหลายกระทู้ก็พอได้ทราบว่าเชื้ออยู่นอกร่างกายได้ไม่นานแต่กรณีของเราไม่ถึงนาทีก็เลยกังวลค่ะ
สวัสดีค่ะ การใช้มือหยิบกระเป๋าสตางค์ที่ตกพื้น ซึ่งพื้นได้มีสุนัขมานอนก่อนหน้านั้น แล้วใช้มือไปจับอาหารทาน และไปจับโทรศัพท์และสิ่งของต่างๆ ไม่ได้ทำให้ติดเชื้อพิษสุนัขบ้าได้ค่ะ เพราะโดยปกติเมื่อเชื้อออกจากร่างกายสุนัข ก็จะตายในเวลาไม่นาน หรือหากยังไม่ตาย ก็จะอ่อนแอลง และไม่สามารถก่อให้เกิดโรคได้ค่ะ นอกจากนี้เอง ก็ยังไม่เคยมีรายงาน การติดเชื้อพิษสุนัขบ้า ผ่านการจับสิ่งของต่างๆ ที่เปื้อนน้ำลายสุนัขค่ะการติดเชื้อพิษสุนัขบ้าจากสัตว์สู่คนนั้น จะติดการสัมผัสโดนน้ำลายของสัตว์โดยตรงเท่านั้น คือ การโดนสัตว์กัด ข่วน เลียปาก เลียตา เลียจมูก เลียโดนบาดแผลต่างๆ ที่ผิวหนัง และรวมไปถึงการสัมผัสกับเนื้อเยื่อสมองหรืออวัยวะที่มีเนื้อเยื่อประสาทของสัตว์ผ่านผิวหนังที่มีบาดแผลค่ะ